Olaus Arvesen

Olaus Arvesen (1830–1917) var en norsk lærer, journalist og politiker. Han ble cand.theol. i 1862. 

Han ble påvirket av N.F.S. Grundtvigs ideer om folkehøgskoler under et opphold i Danmark. Sammen med den noe yngre vennen Herman Anker startet han i 1864 Sagatun Folkehøyskole på Hamar som Norges første folkehøyskole på Sagatun. Da Sagatun ble innviet i 1864, minnet grunnleggerne om Ole Vig sin innsats og inspirasjon inntil sin død. Arvesen var enestyrer etter at Anker forlot skolen i 1873. 

Fra 1866 var han redaktør av Hamar Stiftstidende, og fra 1872 redaktør og eier av Oplandenes avis. Han var stortingsrepresentant for Hedmark (V) 1892–94, og vararepresentant 1895–97. Han var medstifter av Norsk Kvinnesaksforening i 1884.«Indbydelse til at indtræde i Norsk Kvindesags-Forening stiftet den 28de Juni 1884», Bergens Tidende, 18. november 1884

Olaus Arvesen var sønn av gårdbruker Arve Olsen og hustru Antonette Christine Buvik. Han var far til fiolinisten Arve Arvesen. I forbindelse med Sagatuns 100-årsjubileum i 1964 ble han og vennen Anker avbildet på to frimerker: NK 558, 50 øre matt lillarød, og NK 559, 90 øre matt fiolettblå.

 Bibliografi 
 Grundlæggelsen af Norges første folkehøiskole. 1901  
 Oplevelser og erindringer fra 1830-aarene og utover. 1912
 Samliv med landskjendte mænd. 1915. ''Om: Bjørnstjerne Bjørnson, Grundtvig, Ole Vig 

 Referanser 

 Eksterne lenker 


 www.samfunnsveven.no om Olaus Arvesen
 Besøg hos Olaus Arvesen

Kategori:Grundtvigianere
Kategori:Stortingsrepresentanter 1892–1894
Kategori:Norske pedagoger
Kategori:Norske redaktører
Kategori:Stortingsrepresentanter fra Venstre
Kategori:Personer fra Fredrikstad kommune
Kategori:Norske skoleledere
Kategori:Medlemmer av Norsk Kvinnesaksforening